বিকল্পধারা বাংলাদেশের প্রেসিডেন্ট একিউএম বদরুদ্দোজা চৌধুরীকে বাদ দিয়ে বিএনপিকে সাথে নিয়ে ড. কামাল হোসেনের নেতৃত্বে জাতীয় ঐক্যফ্রন্ট গঠিত হয়েছে। এই ঐক্যফ্রন্ট নিয়ে বিএনপি নেতৃত্বাধীন ২০ দলীয় জোটে অনৈক্যের সৃষ্টি হয়েছে। শরীকদের অভিযোগ, ২০ দলীয় জোটের সিদ্ধান্তে বিএনপি ঐক্যে অংশ নেয়। জোটও বিএনপিকে দায়িত্ব দিয়েছিল ঐক্য গঠনের। কিন্তু জাতীয় ঐক্যফ্রন্টের বিষয়ে বিএনপি নেতারা শরীক দলগুলোর নেতাদেরকে স্পষ্টভাবে অবহিত করেননি। বিএনপি জোটকে মূল্যায়নও করছে না। যে কারণে জোটের ভেতরে ক্ষোভ ও অসন্তোষ দেখা দিয়েছে। যদিও কেউ প্রকাশ্য কিছু বলছেন না। নাম প্রকাশ না করার শর্তে জোট নেতারা বলছেন, এই ঐক্যফ্রন্টই এক সময় বিএনপির গলায় কাটা হয়ে বিঁধবে।